Fa go tlhaloswa moakanyetso go ka twe ke boikaelelo kgotsa setshwantsho ka ga sebopego ga mmogo le setshwano se se gogelang motho kwa go sona. Meakanyetso mengwe e laolelwa ke tiriso fa e mengwe e laolelwa ke temogo ya bontle.
Ka moo, moakanyetso o ikaegile ka sebopego, setshwano, selebego, sekaelo le bokgabo jwa kumo kgotsa athikele. Sekao, moakanyetso wa palamonwana ke sekao se se laolwang ke temogo ya bontle.
e lebege bontle, sebopego le mokgabiso, le e siamele go ka dirwa mo intasetering.
e nne le sebopego se se laolelwang ke tiriso ya ona. le e siamele go ka dirwa mo intasetering.
Tshireletso ya moakanyetso wa temogo ya bontle e nna dingwaga di le 15 fa ya moakanyetso wa tiriso yona e nna dingwaga di le 10.
Le fa e le gore ga se pateletso go batlisisa ka maikaelelo a go netefatsa fa moakanyetso e le wa itshomololelo kgotsa go netefatsa gore moakanyetso o o tshwanang le wa gago kgotsa o o batlileng go tshwana ga o ise o kwadisiwe mo nakong e e fetileng, o eletswa go dira jalo pele o tlatsa foromo ya kopo ya ikwadiso. Patlisiso e ka dirwa kwa ofising ya Kwadiso ya Meakanyetso kwa Pretoria. Mokopi o tshwanetse go itirela patlisiso ka boena kgotsa a kope moemedi yo o ka mo direlang jalo, jaaka mmueledi wa patente.
Fa moakanyetso o setse o amogetswe jaaka moakanyetso o montshwa mme e bile o kwadisitswe, o tla newa setefikeiti sa moakanyetso.
Meakanyetso e ka ntshwafadiwa morago ga sebaka sa dingwaga di le tharo.
Tlatsa foromo ya kopo ya moakanyetso e o ka e bonang kwa Lefapheng la Dikgwebo le Intaseteri.
Romela khopi e e kanisitsweng ya lekwaloitshupo.
Go latela sebaka sa dikgwedi di le thataro, ditlhatlhobo tsa tlwaelo di tla dirwa mme ikwadiso ya moakanyetso e tla abiwa mo dikgweding di le supa.